ລາວຄາດວ່າ ຈະບັນລຸຂໍ້ຕົກລົງ ກ່ຽວກັບການກໍ່ສ້າງ ທາງລົດໄຟເຊື່ອມຕໍ່ກັບຈີນ ໃນປີນີ້
ລັດຖະບານລາວກັບຈີນ ຈະຮ່ວມມືກັນ ໃນການກໍ່ສ້າງທາງລົດໄຟນີ້ ຊຶ່ງເປັນການຮ່ວມລົງທຶນ ດ້ວຍການສ້າງຕັ້ງ ບໍລິສັດຂຶ້ນມາ ເພື່ອຮັບຜິດຊອບ ການກໍ່ສ້າງແລະບໍລິຫານ.
ຮອງນາຍົກລັດຖະມົນຕີລາວຄາດວ່າ ຈະບັນລຸຂໍ້ຕົກລົງ ກ່ຽວກັບ ການກໍ່ສ້າງທາງລົດໄຟເຊື່ອມຕໍ່ກັບຈີນ ໃນເດືອນມິຖຸນາ 2015 ນີ້ ໂດຍໝັ້ນໃຈວ່າ ຈະໄດ້ຮັບການສະໜັບສະໜູນເງິນທຶນກູ້ຢືມ ຈາກ ທະນາຄານຂອງຈີນ ທ່ານສົມສະຫວາດ ເລັ່ງສະຫວັດ ຮອງນາຍົກລັດຖະມົນຕີ ຜູ້ຊີ້ນຳຂົງເຂດເສດຖະກິດ ການຜະລິດ ແລະຈະລາຈອນ ໄດ້ໃຫ້ການຄາດໝາຍວ່າ ລັດຖະບານລາວກັບຈີນ ຈະ ບັນລຸຂໍ້ຕົກລົງກ່ຽວກັບ ການຮ່ວມມືໃນການກໍ່ສ້າງທາງລົດໄຟ ທີ່ເຊື່ອມຕໍ່ລະຫວ່າງລາວ ກັບຈີນ ພາຍໃນເດືອນມິຖຸນາ 2015 ນີ້ ແລະຕໍ່ຈາກນັ້ນລັດຖະບານລາວ ກໍຈະສະເໜີຂໍ້ ຕົກລົງດັ່ງກ່າວເພື່ອຂໍການອະນຸມັດ ຈາກສະພາແຫ່ງຊາດລາວ ໃນລະຍະທີ່ຕໍ່ເນື່ອງກັນນັ້ນ ທ່ານສົມສະຫວາດ ໄດ້ໃຫ້ການຢືນຢັນດ້ວຍວ່າ ຮູບແບບຂອງການຮ່ວມມື ລະຫວ່າງລັດ ຖະບານລາວກັບຈີນ ໃນການກໍ່ສ້າງທາງລົດໄຟດັ່ງກ່າວນີ້ ຈະເປັນການຮ່ວມລົງທຶນ ດ້ວຍ ການສ້າງຕັ້ງບໍລິສັດຂຶ້ນມາເພື່ອຮັບຜິດຊອບການກໍ່ສ້າງ ແລະບໍລິຫານໂຄງການທັງໝົດ ໂດຍໃນປັດຈຸບັນຄະນະຮັບຜິດຊອບ ຂອງທັງສອງຝ່າຍຍັງສືບຕໍ່ ການເຈລະຈາເພື່ອຕົກ ລົງກັນ ກ່ຽວກັບແບບກໍ່ສ້າງ ແລະກຳນົດສັດສ່ວນຂອງການລົງທຶນ ລວມເຖິງການຫາ ແຫລ່ງເງິນທຶນກູ້ຢືມດ້ວຍ ດັ່ງທີ່ທ່ານໄດ້ໃຫ້ການຊີ້ແຈງວ່າ: ໂດຍຄາດໝາຍວ່າ ລັດຖະບານລາວ ກັບຈີນຈະລົງທຶນຂັ້ນ ເບື້ອງຕົ້ນ ໃນມູນຄ່າ 840 ຕໍ່ 1,260 ລ້ານດອນລາ ແລະ ຈະ ກູ້ຢືມຈາກທະນາຄານການຄ້າຂາອອກ-ຂາເຂົ້າ ຂອງລັດ ຖະບານຈີນ ໃນມູນຄ່າລວມບໍ່ຮອດ 5,000 ລ້ານດອນລາ ກ່ອນໜ້ານີ້ ທ່ານຫຼີ ເກີ້ຈຽງ ນາຍົກລັດຖະມົນຕີຈີນ ໄດ້ໃຫ້ ການຢືນຢັນວ່າ ການເຈລະຈາຮອບໃໝ່ ຈະມີການກຳນົດຮູບ ແບບການຮ່ວມມື ທີ່ມີປະສິທິພາບ ທີ່ທຸກຝ່າຍໄດ້ຮັບຜົນປະ ໂຫຍດ ແລະສອດຄ້ອງກັບສະພາບຕົວຈິງ ໂດຍທາງການຈີນ ເຫັນວ່າ ລົດໄຟຄວາມໄວສູງອາດບໍ່ເມາະສົມກັບສະພາບພູມິ ປະເທດໃນລາວ ທີ່ສ່ວນໃຫຍ່ເປັນເຂດພູດອຍ ຈຶ່ງສະເໜີໃຫ້ ປ່ຽນເປັນລົດໄຟຄວາມໄວປານກາງລະບົບລາງຄູ່ ທີ່ຂະບວນໂດຍສານ ແລະຂະບວນສົ່ງສິນຄ້າມີຄວາມໄວ 160 ແລະ 120 ກິໂລແມັດຕໍ່ຊົ່ວໂມງຕາມລຳດັບ ນອກຈາກນັ້ນ ທາງການໄທກັບຈີນ ກໍໄດ້ລົງນາມໃນບັນທຶກຄວາມເຂົ້າໃຈວ່າດ້ວຍການ ຮ່ວມມືໃນການກໍ່ສ້າງທາງລົດໄຟລາງຄູ່ ຄວາມໄວປານກາງເມື່ອທ້າຍປີ 2014 ຢູ່ບາງກອກ ໂດຍມີທ່ານຫຼີ ເກີ້ຈຽງ ນາຍົກລັດຖະມົນຕີຈີນ ກັບ ພົນເອກປຣະຍຸດ ຈັນໂອຊາ ນາຍົກ ລັດຖະມົນຕີໄທ ເປັນປະທານຮ່ວມກັນ ໂດຍການລົງນາມດັ່ງກ່າວ ກໍນັບເປັນການຕົກລົງຮ່ວມມືລະດັບລັດຖະບານ ລະຫວ່າງໄທກັບຈີນທີ່ແນໃສ່ການພັດທະນາລົດໄຟ ເພື່ອເຊື່ອມຕໍ່ກັນໃຫ້ໄດ້ພາຍໃນປີ 2022 ດ້ວຍການຮ່ວມລົງທຶນເພື່ອກໍ່ສ້າງທາງລົດໄຟລາງຄູ່ລະດັບຄວາມໄວປານກາງ 2 ເສັນທາງຢູ່ໃນໄທ ກໍຄືໜອງຄາຍ-ແກ່ງຄອຍ-ມາບຕາພຸດ ແລະແກ່ງຄອຍ-ບາງກອກ ເພື່ອເປັນພື້ນຖານໃຫ້ກັບການຂະຫຍາຍການເຊື່ອມໂຍງໄປຈີນໂດຍຜ່ານລາວຕໍ່ໄປດັ່ງທີ່ ພົນເອກປຣະຍຸດ ໄດ້ໃຫ້ການຢືນຢັນວ່າ: ສ່ວນທາງດ້ານ ພົນອາກາດເອກ ປຣະຈິນ ຈັ່ນຕອງ ລັດຖະມົນຕີວ່າການກະຊວງຄົມມະນາຄົມຂອງໄທ ກໍຖະແຫລງຢືນຢັນວ່າ ລັດຖະບານໄທໄດ້ອະນຸມັດແຜນການກໍ່ສ້າງທາງລົດໄຟລາງຄູ່ຂະໜາດກວ້າງ 1 435 ແມັດ ທີ່ມີຄວາມໄວລະດັບປານກາງຢ່າງເປັນທາງການແລ້ວ ພາຍໃຕ້ເປົ້າໝາຍທີ່ຈະເຊື່ອມຕໍ່ກັບລາວ ແລະຈີນ ໃຫ້ໄດ້ຕະຫລອດເສັ້ນທາງໃນອະນາຄົດອັນໃກ້ນີ້ ໂດຍເສັ້ນທາງລົດໄຟລາງຄູ່ທີ່ລັດຖະບານໄທໄດ້ໃຫ້ການອະນຸມັດດັ່ງກ່າວມີຢູ່ 3 ເສັ້ນທາງ ດ້ວຍກັນ ກໍຄືເສັ້ນທາງບາງກອກ-ໂຄຣາດ-ໜອງຄາຍ ກັບເສັ້ນທາງທ່າເຮືອມາຕາພຸດ- ໂຄຣາດ-ໜອງຄາຍ ແລະເສັນທາງຣະຢອງ-ບາງກອກ-ໂຄຣາດ-ໜອງຄາຍ ກັບເສັ້ນທາງ ທ່າເຮືອມາບຕາພຸດ-ໂຄຣາດ-ໜອງຄາຍ ຊຶ່ງກໍໝາຍຄວາມວ່າການລົງນາມໃນ MOU ລະຫວ່າງທາງການໄທກັບຈີນໃນຄັ້ງນີ້ ເປັນການຮ່ວມລົງທຶນໃນ 2 ເສັ້ນທາງທີ່ນອນຢູ່ໃນ 3 ເສັ້ນທາງທີ່ຈະເຊື່ອມຕໍ່ກັບລາວແລະຈີນ ລວມເຖິງມາເລເຊຍ ແລະສິງກະໂປດ້ວຍນັ້ນເອງ